《次韵弟观雪中二首 其二》
宋代·陈著

万里长天一样云，纷纷吹下玉成尘。能令下界皆称瑞，谁谓南人不识真。

积冻已多为麦地，培汤更办百花春。强将光景宽衰老，呵手微吟意欠新。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。